8 milliárd forintos bértámogatási programot hagyott jóvá az EU a magyar légiiparnak
Az Európai Bizottság 8 milliárd forint összegű magyar bértámogatási programot hagyott jóvá a légi közlekedési ágazat támogatására a koronavírus-járvánnyal összefüggésben – olvasható a bizottság közleményében.
Az Európai Bizottság jóváhagyott egy 8 milliárd forintos (körülbelül 23,5 millió eurós) magyar bértámogatási programot a koronavírus-járvány által súlyosan érintett légi közlekedési ágazat támogatására. Az intézkedést az állami támogatásokra vonatkozó ideiglenes keret alapján hagyták jóvá.
A támogatás mentességek formájában valósul meg és a munkavállalók havi bruttó fizetésének legfeljebb 23 százalékáig terjedhet.
A támogatást a légijárművek gyártásával és karbantartással, illetve a légi utasszállítással foglalkozó vállalatok számára áll nyitva, amennyiben tevékenységük jelentősen csökkent a járvány alatt. A program célja a munkáltatók terheinek csökkentése, ezzel a foglalkoztatás segítése.
Címlapkép: Getty Images
légiközlekedés, Európai Bizottság, lufthansa koronavírus,